《平望道中》
清代·任大椿

出郭星已阑，解缆潮将歇。烛灭蒲塘深，去棹何忽忽。

宿酒破余酲，西风吹残月。乍别易怀人，欲寐屡搔发。

如何将客心，一棹雨丝白。

作者简介：（1738—1789）江苏兴化人，字幼植，一字子田。乾隆三十四年进士，授礼部主事，充《四库全书》纂修官，累迁御史。早年工词章，后乃潜心经学，尤熟于《尔雅》、《说文》、《广雅》。有《弁服释例》、《深衣释例》、《字林考逸》、《释绘》、《小学钩沉》、《子田诗集》等。